  Виталий Пронин Удмуртиысь судъя приставъёс сюлмаськемъя, Россиысь уллямын Нигериысь вуэм кык нылаш. Странаямы соос вуиллям туристъёслы чаклам визаен. Но кунэнымы тодматскем интые, соос басьтӥськиллям... мугорзэс вузаса уксё поттон борды. Сьӧд куо нылашъёс Россиысь воргоронъёсты син куспын гочатылӥллям. Пӧртэм городъёсын «кунояськыса», туэ январь толэзе соос вуиллям республикаямы. Сюлмазы лякиськем Удмурт шаер: ужбергатонзэс паськыт радъяны чаклало вылэм. Но нылокъёс ӝог шедизы югдурез утисьёслэн син шоразы: шараяськиз законъёслэсь пегамзы.Суд пуктӥз: сьӧд куо дыдыослы быдэн 3 сюрс манет тыриськытоно но вордскем палъёсазы кужмысь улляно. Республикаысьтымы судъя приставъёслэн службазы ивортэмъя, туэ ар куспын Россилэн кунгожез сьӧры келямын 44 мурт - Украинаысь, Узбекистанысь, Афганистанысь, Таджикистанысь, табере тани Нигериысь. Таос ваньзы законъёслэсь пегаллям.Наталья Седова Туспуктэм: АиФ Волгоград Теги: МВД югдурезутён  